สารภาพว่าเป็นการเข้าซอยเสม็ดเรียงครั้งแรกในชีวิต และไม่เคยรู้มาก่อนว่าในซอยนี้จะมีร้านก๋วยเตี๋ยวรสเด็ด วันนี้มีคนใจดีพาไปทาน เลยมีโอกาสได้รีวิวร้านนี้เผื่อใครจะสนใจไปบ้าง
ก๋วยเตี๋ยวร่มไม้ ร้านเล็กๆ บรรยากาศร่มรื่น เมนูหลากหลาย มีให้เลือกทั้งคนชื่นชอบเนื้อ หรือหมู ที่สำคัญแยกหม้อให้ด้วย ไม่ต้องห่วง รสชาติน้ำซุปกลมกล่อมกำลังดี จะชิมแบบที่ปรุงมาแล้วหรือปรุงเพิ่มก็ตามใจ หรือใครชอบจัดหนักก็สั่งแบบรวมมิตรไปเลยครับ ร้านหยุดวันอาทิตย์ อย่าเผลอหลงไปเชียวนะ